作者：张炎
词牌/韵律：台城路・齐天乐

paragraphs: 老枝无著秋声处，萧萧倦听风雨。
暗饮春腴，欣荣晚节，不载天河人去。
心存太古。
喜冰雪相看，此君欲语。
共倚云根，岁寒羞并岁寒所。
当年曾见汉馆，卷帘频坐对，飞梦湘楚。
叹我重来，何堪如此，落叶空江无数。
盘桓屡抚。
似冉冉吹衣，颇疑非雾。
素壁高堂，晋人清几许。